02/12/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.13239 PUENTE LENDO, S. L. de conformidade co artigo 261 do Regulamento do dominio público hidráulico, solicita a modificación da autorización outorgada por resolución emitida por Augas de Galicia en data 08/06/2004 e trasladada á mercantil mediante resolución de data 29/05/2007, para o vertido de augas residuais industriais procedentes da Concesión de Explotación Frades núm.6.705, fraccións 3.ª, 4.ª-1 e 4.ª-2, asentada no concello de Mesía, en relación cos seguintes aspectos: ■ Caudais de vertido das augas residuais industriais procedentes das fraccións 3.ª e 4.ª-1. ■ Localización dos puntos de vertido das augas residuais industriais procedentes das fraccións 3.ª e 4.ª-1. ■ Tratamento aplicado ás augas residuais industriais procedentes das fraccións 3.ª e 4.ª-1 antes do seu vertido. As augas residuais de escorrega xeradas na praza da canteira e en parte da zona de provisións da zona de explotación núm.1 situada na fracción 3.ª (49.564 m 3 /ano) son recollidas nunha canle de drenaxe escavada no terreo de xeometría trapezoidal, de 0,70 m 2 de sección e 582 m de lonxitude, e conducidas cara unha balsa de decantación escavada no terreo de 25 x 6 m 2 de superficie e 3 m de profundidade. O efluente desta balsa e canalizado cara dúas balsas de decantación auxiliares de 16 m 2 de superficie dispostas en serie no seo da canle de drenaxe. As augas residuais de escorrega tratadas son vertidas por rebouse dende a derradeira balsa auxiliar á cuneta dunha pista adxacente ás instalacións no punto de coordenadas UTM: X=564.470; Y=4.768.862; incorporándose posteriormente á cuneta da estrada AC-224, a cal á súa vez desauga no rego da Fervenza (cunca do río Tambre) no punto de coordenadas UTM: X=564.401; Y=4.769.255. No punto de vertido disporase encachado de pedra de 0,5 x 0,5 m 2. Asemade, existe un aliviadoiro dende a primeira balsa de decantación auxiliar á cuneta da citada pista, no punto de coordenadas UTM: 564.376; Y=4.768.696. As augas residuais de escorrega xeradas na meirande parte da zona de provisións da zona de explotación núm.1 situada na fracción 3.ª (13.600 m 3 /ano) son recollidas nunha canle de drenaxe escavada no terreo de xeometría trapezoidal, de 0,54 m 2 de sección e 220 m de lonxitude, e conducidas cara unha balsa de decantación escavada no terreo de 12 x 5 m 2 de superficie e 3 m de profundidade. O efluente desta balsa é vertido por gravidade a través dun aliviadoiro-arqueta a unha pequena canle paralela ás instalacións no punto de coordenadas UTM: X=563.975; Y=4.768.951; incorporándose posteriormente á cuneta da estrada AC-224, a cal á súa vez desauga no rego do Molar (cunca do río Tambre) no punto de coordenadas UTM: X=563.745; Y=4.769.454. No punto de vertido disporase encachado de pedra de 0,5 x 0,5 m 2. As augas residuais de escorrega xeradas na zona de explotación núm.2 localizada entre as fraccións 3.ª e 4.ª-1 (18.527 m 3 /ano) discorren por gravidade cara unha balsa de decantación escavada no terreo de 44 x 33 m 2 de superficie e 4 m de profundidade. As augas residuais son vertidas dende esta balsa, mediante bomba sobre pontona de 25 m 3 /h de capacidade, a un pequeno cauce innominado de carácter temporal no punto de coordenadas UTM X=563.592; Y=4.770.512; polo que discorren ata a súa incorporación a un afluente do rego do Lodeiro (cunca do río Tambre) no punto de coordenadas UTM: X=563.526; Y=4.770.571. Na zona de vertido disporase encachado de pedra para disipar a enerxía do vertido. As escorregas procedentes do exterior da zona de explotación núm.2 e non afectadas por esta serán recollidas por unha canle de garda de xeometría trapezoidal escavada no terreo, de 320 m de lonxitude e 0,42 m 2 de sección, situada na zona superior do oco de explotación. As augas residuais de escorrega xeradas na zona de explotación núm.3 localizada na fracción 4.ª-1 (50.024 m 3 /ano) almacénanse no oco de explotación, dende o que se evacúan mediante bomba sobre pontona de 25 m 3 /h de capacidade, cara unha balsa de decantación escavada no terreo de 104 x 72 m 2 de superficie e 5 m de profundidade. As augas residuais son vertidas dende esta balsa, tamén por bombeo, ao rego do Molar (cunca do río Tambre) no punto de coordenadas UTM X=562.872; Y=4.770.877. Na zona de vertido disparase encachado de pedra para disipar a enerxía do vertido. As escorregas procedentes do exterior da zona de explotación núm.3 e non afectadas por esta serán recollidas por unha canle de garda de xeometría trapezoidal escavada no terreo, de 514 m de lonxitude e 0,48 m 2 de sección, situada no perímetro do oco de explotación. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 16 de novembro de 2011. O xefe da Área de Vertidos, e. f. Asdo.: Francisco Julio Gutiérrez García